**Informačná povinnosť poskytovateľa sociálnej služby**

**/ďalej len *„poskytovateľ“*/**

**(voči prijímateľom sociálnej služby)**

**/ďalej len *„prijímateľ“*/**

**Vážený prijímateľ sociálnej služby,**

dovoľte nám informovať Vás o tomto **VYHLÁSENÍ O OCHRANE OSOBNÝCH ÚDAJOV – PRIJÍMATELIA SOCIÁLNEJ SLUŽBY** (ďalej len „vyhlásenie“), ktoré sa bude vzťahovať na Vás a na Vaše osobné údaje. Pre účely tohto vyhlásenia sa za prijímateľa sociálnej služby považuje osoba, poberajúca sociálnu službu v zariadení sociálnych služieb (ďalej len *„zariadenie“* **Centra sociálnych služieb Javorinská, Javorinská 7a, 811 03 Bratislava** (ďalej len *„CSS“*). Toto vyhlásenie vysvetľuje, ako budeme používať Vaše osobné údaje získané priamo od Vás alebo od tretích strán počas trvania Vášho prijímania sociálnej služby zo strany poskytovateľa sociálnej služby.

V prípade, ak máte záujem získať podrobnejšie informácie ako sú uvedené v tomto vyhlásení, obráťte sa, prosím, na osobu zodpovednú za ochranu Vašich údajov (viď. nižšie).

Toto vyhlásenie budeme v prípade potreby aktualizovať aj bez upozornenia. Preto Vás žiadame, aby ste sa pravidelne oboznamovali s jeho znením na nasledovnom linku : [www.cssjavorinska.sk](http://www.cssjavorinska.sk).

Táto verzia vyhlásenia bola vydaná dňa 25.5.2018

***OBSAH***

1. *Kto je správca vašich osobných údajov*
2. *Zásady ochrany osobných údajov*
3. *Aké typy osobných údajov o Vás spracúvame*
4. *Na aký účel budú vaše osobne údaje spracovane a podľa akého právneho základu*

# *Strany, ktoré môžu mať prístup k vašim údajom*

# *Uchovávanie osobných údajov*

# *Aké sú vaše práva podľa Nariadenia a Zákona o ochrane osobných údajov*

1. *Právo podať sťažnosť*
2. **KTO JE SPRÁVCA VAŠICH OSOBNÝCH ÚDAJOV ?**

Správca vašich osobných údajov je poskytovateľ sociálnej služby **–** **Centrum sociálnych služieb Javorinská, Javorinská 7a, 811 03 Bratislava; IČO 00604950**, ktorý určuje účel a prostriedky spracovávania osobných údajov.

1. **ZÁSADY OCHRANY OSOBNÝCH ÚDAJOV**

Vaše osobné údaje spracúva CSS s cieľom zabezpečenia realizácie a plnenia povinností poskytovateľa sociálnej služby, v súvislosti vo vzťahu zariadenie = prijímateľ sociálnej služby. Vaše osobné údaje spracúvame len na základe právneho základu (oprávnenia na spracúvanie osobných údajov), ktorý vyplýva z Nariadenia, Zákona o ochrane osobných údajov alebo iných osobitných predpisov (napríklad Zákon o sociálnych službách).

Ako CSS máme zákonnú povinnosť poskytnúť vaše osobné údaje pri kontrole, dozornej činnosti alebo na žiadosť oprávnených orgánov štátu alebo inštitúcií, ak to vyplýva z osobitných predpisov[[1]](#footnote-1).

DSS poskytne vaše osobné údaje aj príjemcom, ktorým je sprostredkovateľ :

|  |  |  |
| --- | --- | --- |
| **p. č.** | **Sprostredkovateľ** | **Účel** |
| 1. | IReSoft, s. r. o. – IS Cygnus | Sociálna časť a dokumentácia prijímateľa sociálnej služby |
| 2. | UK\_DSS – XDEVEL | Program slúži na ukladanie, výpočet, tlač a následne vytvorenie štatistických údajov pre úhradu prijímateľov v DSS |

Vaše osobné údaje budú uchovávané bezpečne, v súlade s bezpečnostnou politikou zariadenia a len po dobu nevyhnutnú na splnenie účelu spracúvania. Prístup k vašim osobným údajom budú mať výlučne osoby poverené CSS na spracúvanie osobných údajov, ktoré ich spracúvajú na základe pokynov CSS, v súlade s bezpečnostnou politikou zariadenia.

Pri spracúvaní osobných údajov CSS ste **dotknutou osobou**, t. j. osobou, o ktorej sú spracúvané osobné údaje, ktoré sa jej týkajú.

Poskytnutie osobných údajov na realizáciu v súvislosti vo vzťahu zariadenie = prijímateľ sociálnej služby je zákonov povinnosťou dotknutej osoby a tiež je nevyhnutné pre uzatvorenie zmluvného vzťahu (Zmluvy o poskytovaní sociálnej služby) medzi poskytovateľom sociálnej služby a prijímateľom sociálnej služby. V prípade neposkytnutia osobných údajov prijímateľom sociálnej služby v rozsahu nevyhnutnom na zákonných povinností alebo plnenie záväzkov vyplývajúcich zo zmluvných vzťahov, nebude CSS schopné plniť svoje zákonné povinnosti alebo povinnosti vyplývajúce zo zmluvného vzťahu. Neposkytnutie osobných údajov môže mať za následok ukončenie alebo nerealizáciu vzťahu zariadenie = prijímateľ sociálnej služby.

Prenos do tretích krajín : **nedochádza k prenosu do tretích krajín !**

Na bezpečné spracúvanie osobných údajov a súlad spracúvania s Nariadením a Zákonom o ochrane osobných údajov dohliada Zodpovedná osoba,na ktorú sa v prípade uplatnenia svojich práv môžete obrátiť.

Kontaktné údaje

Meno : **Dana Jerušková**

Mail : **zodpovednaosoba@cssjavorinska.sk**

Telefón : **+421** **2 / 6280 4081**

Korešpondenčná adresa : **CSS pre deti a dospelých, Javorinská 7a, 811 03 Bratislava**

1. **AKÉ TYPY OSOBNÝCH ÚDAJOV O VÁS SPRACÚVAME ?**

Spracúvame o Vás nasledujúce údaje:

* **Osobné kontaktné údaje** – napríklad Vaše meno, adresa, emailová adresa, telefónne číslo;
* **Kontaktné údaje** – napríklad adresa zariadenia s celoročnou pobytovou formou, v ktorom je prijímateľ sociálnej služby jej poberateľom, emailová adresa a telefónne číslo spomínaného zariadenia;
* **Osobné údaje** – napríklad pohlavie, rodinný stav, dátum narodenia, národnosť a rodné číslo (resp. národné identifikačné číslo);
* **Zmluvné údaje** – napríklad obsah zmluvy o poskytovaní sociálnej služby, krátkodobej intervenčnej služby (ďalej len *„KIS“*);
* **Informácie o členoch rodiny a rodinných príslušníkoch** – napríklad kontakt pre prípad núdze, údaje o rodičoch/partneroch a súrodencoch/deťoch;
* **Platobné informácie** – napríklad číslo bankového účtu a žiadosti o náhradu výdavkov a platieb;
* **Informácie týkajúce sa poberania sociálnej služby v inom zariadení sociálnych služieb (ďalej len *„ZSS“*)** – napríklad informácie o Vašom predchádzajúcom poberaní sociálnej služby v inom (predchádzajúcom) zariadení.

1. **NA AKÝ ÚČEL BUDÚ VAŠE OSOBNE ÚDAJE SPRACOVANÉ A PODĽA AKÉHO PRÁVNEHO ZÁKLADU**

Poskytovateľ sociálnej služby bude spracúvať Vaše údaje na nasledovné účely (právny základ) :

(právny základ je podrobne uvedený v prílohe č. 1)

* **Sociálna práca a Dokumentácia.** Vedieme osobné záznamy o všetkých našich prijímateľoch sociálnej služby. (1 – 3);
* **Ošetrovateľský plán.** Vedieme zdravotné záznamy o všetkých našich prijímateľoch sociálnej služby. (1 – 3);
* **Vytváranie zdravého a bezpečného prostredia.** (4).

# STRANY, KTORÉ MÔŽU MAŤ PRÍSTUP K VAŠIM ÚDAJOM

Poskytovateľ sociálnej služby môže zdieľať Vaše údaje s **tretími stranami** za nasledovných okolností :

* Vaše osobné údaje môžeme zdieľať s inými tretími stranami, ktoré konajú v našom mene, napríklad s Bratislavským samosprávnym krajom (ďalej len *„BSK“*), ZSS, ktoré patria do zriaďovateľskej pôsobnosti BSK. V takýchto prípadoch môžu tieto tretie strany používať Vaše osobné údaje len na účely opísané vyššie a iba v súlade s našimi pokynmi;
* K osobným údajom budú mať prístup naši zamestnanci. V takom prípade sa prístup udelí iba vtedy, ak je to potrebné na vyššie uvedené účely, a len vtedy, ak je zamestnanec viazaný povinnosťou mlčanlivosti;
* Ak to vyžaduje zákon alebo rozhodnutie príslušného verejného orgánu alebo súdu, Vaše osobné údaje môžeme zdieľať, napríklad s okresnými súdmi alebo mestskými časťami.

# UCHOVÁVANIE OSOBNÝCH ÚDAJOV

Vaše osobné údaje uchovávame len na obmedzený čas, pričom k ich vymazaniu dôjde, keď už nebudú potrebné na účely spracovania ako sú uvedené v tomto vyhlásení. To znamená, že Vaše údaje uchováme počas trvania Vášho prijímania sociálnej služby. Pokiaľ je to možné, údaje vymažeme ešte počas trvania Vášho prijímania sociálnej služby, ako náhle už nebudú potrebné. V každom prípade, Vaše osobné záznamy vymažeme : Kniha žiadostí na ambulantný a celoročný pobyt (evidencia) – 10 rokov; Kniha prijímateľov (evidencia nástupu, výstupu a dátumu uzavretia zmluvy) – 2 roky po zrušení organizácie; Poradovník žiadateľov – 10 rokov; Žiadosti prijímateľov vyradených z poradovníka; Spis prijímateľa sociálnej služby ( komplexná administratívna agenda a zdravotnícka evidencia) – 20 rokov po ukončení pobytu; Evidencia dochádzka prijímateľov sociálnej služby – 5 rokov; Úhrady prijímateľov (predpis úhrad + pohľadávky), kópie – 5 rokov; Agenda pokladne (peňažný denník a osobné kontá prijímateľov) – 10 rokov; Agenda organizačného zabezpečenia akcií – 5 rokov; Denné hlásenia služieb ambulantný + celoročný pobyt) – 5 rokov; Rozpis služieb (ambulantný + celoročný pobyt) – 5 rokov; Denník výchovnej a Záujmovej činnosti – 5 rokov; Individuálny rozvojový plán prijímateľa a Správa o psychiatrickom vyšetrení – 5 rokov po ukončení pobytu; Zdravotnícka evidencia (správa y lekárskych vyšetrení – posudky), kópie – 10 rokov po ukončení pobytu; Ošetrovateľský záznam prijímateľa (ambulantný + celoročný pobyt) – 5 rokov po ukončení pobytu; pokiaľ osobitný predpis nevyžaduje ich ďalšie uchovávanie. ***Lehoty uchovávania jednotlivých dokumentov súvisiacich s realizáciou poskytovania sociálnej služby sú uvedené v registratúrnom pláne zariadenia, ktorý je k dispozícii u poskytovateľa sociálnej služby.***

Okrem toho môžeme Vaše osobné údaje spracúvať po dlhšiu dobu po ukončení prijímania sociálnej služby v prípade pretrvávajúceho právneho sporu alebo ak ste nám udelili povolenie na dlhodobé uchovávanie Vašich osobných údajov.

Vaše osobné údaje sú tiež zálohované, v súlade s retenčnými pravidlami poskytovateľa sociálnej služby. Zo zálohových úložísk budú vaše osobnú údaje úplne vymazané hneď, ako v súlade s pravidlami zálohovania uvedené bude možné. Osobné údaje uchovávané na záložných úložiskách slúžia na predchádzanie bezpečnostným incidentom, najmä narušenia dostupnosti údajov v dôsledku bezpečnostného incidentu. Poskytovateľ sociálnej služby je povinný zabezpečovať zálohovanie údajov v súlade s bezpečnostnými požiadavkami Nariadenia a Zákona o ochrane osobných údajov.

1. **AKÉ SÚ VAŠE PRÁVA PODĽA NARIADENIA A ZÁKONA O OCHRANE OSOBNÝCH ÚDAJOV ?**

Považujeme za dôležité, aby ste chápali, že osobné údaje ktoré spracúvame sú vašimi údajmi a že s ich spracúvaním súvisia práva. Okrem práva odvolať súhlas so spracúvaním osobných údajov máte aj iné práva, ktoré vyplývajú z Nariadenia a Zákona o ochrane osobných údajov.

**Právo na prístup**

Máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame.

Vo väčšine prípadov vám budú Vaše osobné údaje poskytnuté v písomnej listinnej forme, pokiaľ nie je z Vašej strany požadované inak. Ak ste o poskytnutie týchto informácií požiadali elektronickými prostriedkami, budú vám poskytnuté elektronicky, ak to bude technicky možné.

**Právo na nápravu**

Prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme, sú nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili.

**Právo na vymazanie**

Za určitých okolností máte právo nás požiadať o vymazanie Vašich osobných údajov, napríklad v prípade, ak osobné údaje, ktoré sme o Vás získali, už viac nie sú potrebné na naplnenie pôvodného účelu spracovania alebo v prípade, ak odvoláte svoj súhlas so spracovaním. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.

**Právo na obmedzenie spracovania**

Za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme, môžu byť nepresné alebo keď si myslíte, že už Vaše osobné údaje nepotrebujeme využívať.

**Právo na prenosnosť údajov**

Za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán (napr. Fotografia).

**Právo namietať**

Máte právo namietať voči spracovaniu údajov, ktoré je založené na našich legitímnych oprávnených záujmoch (napríklad osobné údaje spracúvame na účel bezpečnosti siete a infraštruktúry). V prípade, ak nemáme presvedčivý legitímny oprávnený dôvod na spracovanie a vy podáte námietku, nebudeme Vaše osobné údaje ďalej spracúvať.

**Práva súvisiace s automatizovaným rozhodovaním**

Máte právo odmietnuť automatizované rozhodovanie, vrátane profilovania, z ktorého pre Vás vyplynie právny alebo podobný významný dôsledok. Poskytovateľ sociálnej služby zvyčajne nepoužíva v kontexte poskytovania sociálnej služby automatizované rozhodovanie alebo profilovanie.

**Právo odvolať súhlas**

Vo väčšine prípadov Vaše osobné údaje nespracúvame na základe Vášho súhlasu. Môže sa však stať, že v konkrétnych prípadoch o Váš súhlas požiadame. V prípadoch, kedy to urobíme, máte právo odvolať svoj súhlas s ďalším používaním Vašich osobných údajov (napr. Fotografia).

1. **PRÁVO PODAŤ SŤAŽNOSŤ**

Ak chcete podať sťažnosť na spôsob, akým sú vaše osobné údaje spracúvané, vrátane uplatnenia vyššie uvedených práv, môžete sa obrátiť na našu Zodpovednú osobu (kontaktné údaje sú uvedené vyššie). Všetky vaše podnety a sťažnosti riadne preveríme.

Ak nie ste spokojný s našou odpoveďou, alebo sa domnievate, že vaše osobné údaje spracúvame nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky, <https://dataprotection.gov.sk>, Hraničná 12, 820 07 Bratislava 27; Tel. číslo: +421 /2/ 3231 3214; E – mail: [statny.dozor@pdp.gov.sk](mailto:statny.dozor@pdp.gov.sk).

V prípade akýchkoľvek otázok, týkajúcich sa spracúvania vašich osobných údajov nás môžete kontaktovať prostredníctvom našej **Zodpovednej osoby.**

S úctou

Mgr. Beata Dúczová

riaditeľka CSS

**PRÍLOHA č. 1**

**Zoznam právnych základov, ktoré oprávňujú poskytovateľa sociálnej služby spracúvať osobné údaje o prijímateľovi sociálnej služby.**

1. Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
2. Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov.
3. Zákon č. 18/2018 Z. z. o ochrane osobných údajov a o zmene a doplnení niektorých zákonov.
4. Oprávnený záujem poskytovateľa sociálnej služby.

1. Napríklad Zákon č. 171/1993 Z. z. o Policajnom zbore; zákon č. 18/2018 Z. z. o ochrane osobných údajov. [↑](#footnote-ref-1)